钦定古今图书集成/明伦汇编/闺媛典/第102卷 > 皇清八 > 孙会隆妻罗氏〈张氏附〉
## 钦定古今图书集成/明伦汇编/闺媛典/第102卷 > 皇清八 > 孙会隆妻罗氏〈张氏附〉

按《凤阳府志》：“罗氏，孙会隆妻。与培隆妻张氏妯娌并早丧夫，共依夫兄运隆住石桥集。顺治八年，贼至，执运隆拷掠，二妇自后门乘小船走贼。”

追及之，张骂贼，贼怒杀之。罗急持棹击贼，中首，并见杀。罗执棹甚坚，不得去，遂锯杆两头，握中节以殓。罗年二十，张年十九。